**POVABILO**

*v skladu z drugim odstavkom 21. člena v povezavi z 97. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljevanju ZJN-3)*

**PREDMET:**

**Priprava in dostava obrokov za potrebe VDC Nova Gorica**

september, 2024

# POVABILO K ODDAJI PONUDBE

Naročnik, Varstveno delovni center Nova Gorica, vabi vse zainteresirane ponudnike k oddaji ponudbe za izbiro izvajalca za pripravo in dostavo obrokov (kosilo in večerja) za potrebe VDC Nova Gorica, za obdobje dvanajstih (12) mesecev.

Naročilo se izvaja na podlagi drugega odstavka 21. člena ZJN-3, v povezavi s 97. členom ZJN-3. Predmet naročila se izvaja na okolju prijazen način, skladno z določili Uredbe o zelenem javnem naročanju (Uradni list RS, št. 51/17, 64/19, 121/21 in 132/23).

**Predmet naročila:** Predmet naročila je priprava in dostava obrokov (kosil in večerij) za varovance naročnika. Predmet naročila je podrobneje opredeljen v točki 3 tega povabila (Tehnične zahteve naročnika).

Ponudnik bo vsakodnevno izvajal storitve priprave gotove hrane v svoji kuhinji ter pripravljene obroke (kosila in večerje) dostavil na lokacije naročnika: **Liskur 23, Rožna Dolina, 5000 Nova Gorica in Sedejeva ulica 10, 5000 Nova Gorica,** vse v skladu s tehničnimi zahtevami naročnika, določenimi v točki 3 predmetnega povabila. Ponudnik mora ponuditi razpisano storitev v celoti.

**Dodatna pojasnila in spremembe povabila:** Dodatna pojasnila lahko ponudniki zahtevajo pisno, preko e-pošte, na naslov tajnistvo@vdcng.si.

Ponudniki nosijo vse stroške, povezane s pripravo in predložitvijo ponudbe. Z oddajo ponudbe se ponudniki strinjajo z vsemi pogoji naročila, ki izhajajo iz predmetnega povabila.

Naročnik lahko pred potekom roka za oddajo ponudb predmetno povabilo dopolni. Vsaka takšna dopolnitev bo sestavni del predmetnega povabila in so jo ponudniki dolžni upoštevati pri pripravi ponudbe. Vse morebitne dopolnitve bo naročnik objavil na svoji spletni strani.

**Priprava in oddaja ponudbe:** Ponudnik mora izpolnjevati vse pogoje za sodelovanje, določene v točki 2 predmetnega povabila. Pri pripravi ponudbe mora ponudnik upoštevati vse tehnične zahteve naročnika, opredeljene v točki 3 predmetnega povabila. Z oddajo svoje ponudbe ponudnik potrdi svoje strinjanje z vzorcem pogodbe.

**Ponudba ponudnika mora vsebovati:**

* **izpolnjen, podpisan in žigosan obrazec – Ponudba,**
* **lasten referenčni obrazec, s podatki o referenčnem naročniku in opisu referenčnega posla,**
* **potrdilo o pridobljeni izobrazbi in delovnih izkušnjah**
* **primer mesečnega jedilnika, skladnega s tehničnimi zahtevami predmetnega naročila (z označenimi alergeni in podatki o hranilni vrednostih posameznih obrokov).**

Ponudba ne sme vsebovati nobenih sprememb, dodatkov ali dodatnih zahtev, ki niso v skladu z vsebino predmetnega povabila oziroma bi nasprotovale zahtevam naročnika, določenim v tem povabilu. Ponudba mora biti pripravljena v slovenskem jeziku.

Ponudbo ponudnik odda tako, da jo do roka določenega za oddajo ponudb pošlje naročniku po elektronski pošti na naslov: **tajnistvo@vdcng.si****, s pripisom: Ponudba za pripravo in dostavo obrokov za potrebe VDC Nova Gorica 2024.** Ponudbe, ki jih bo naročnik prejel po roku za oddajo ponudb, ne bodo upoštevane.

**Merilo za izbor:** Merilo za izbor je ekonomsko najugodnejša ponudba.

Postopek pregleda in ocenjevanja ponudb bo vodila strokovna komisija naročnika.

Naročilo bo oddano ponudniku, ki bo oddal ekonomsko najugodnejšo ponudbo ob upoštevanju spodaj navedenih meril:

1. merilo »Skupna ponudbena cena v EUR brez DDV« (maksimalno število je 90 točk);

2. merilo »Okoljski certifikat« (maksimalno število je 10 točk)

Pojasnilo merila 1:

Število točk za merilo 1 se izračuna na način:

Število točk posamezne ponudbe = (najnižja skupna ponudbena cena v EUR brez DDV izmed prejetih ponudb/skupna ponudbena cena ocenjevane ponudbe v EUR brez DDV)\*90

Kot skupna ponudbena cena v EUR brez DDV se upošteva skupna cena za 1 kosilo in 1 večerjo v EUR brez DDV, kot izhaja iz ponudbe posameznega ponudnika.

Pojasnilo merila 2:

Ponudnik, ki ima do roka za oddajo ponudb pridobljen veljaven okoljski certifikat prejme10 točk.

Naročnik bo kot ustrezne priznal naslednje certifikate: ISO 14.001, ISO 50001, B Corp, Zeleni ključ, Good Travel Seal ali enakovredno.

**Rok za oddajo ponudbe:** 3. 10. 2024 do 12. ure. Ponudbe, ki bodo prispele po tem roku ne bodo upoštevane.

**Obvestilo o izbiri:** Ponudniki bodo o izbiri obveščeni na elektronski naslov, preko katerega so oddali svojo ponudbo.

**Sklenitev pogodbe:** Po zaključenem postopku izbire izvajalca predmetnega naročila, bo naročnik izbranega izvajalca pozval k podpisu pogodbe. Z izbranim izvajalcem bo sklenjena pogodba za izvedbo predmeta naročila za obdobje dvanajstih (12) mesecev.

V kolikor bo v času veljavnosti pogodbe prišlo do statusne spremembe izvajalca, pridobi status stranke oziroma izvajalca novi subjekt le v primeru, če naročnik s tem soglaša. Enako velja tudi v primeru stečaja ali prisilne poravnave.

**Finančno zavarovanje:** Izbrani izvajalec bo moral kot pogoj za veljavnost pogodbe ter jamstvo za kvalitetno in pravočasno izpolnjevanje obveznosti po pogodbi, naročniku izročiti zavarovanje za dobro izvedbo pogodbenih obveznosti, in sicer podpisano in žigosano bianko menico z menično izjavo, s katero pooblašča naročnika za izpolnitev bianko menice, v višini 10% (okvirne) pogodbene vrednosti z DDV. Finančno zavarovanje mora biti brezpogojno in plačljivo na prvi poziv.

Finančno zavarovanje mora veljati celotno obdobje veljavnosti pogodbe in nadaljnjih trideset (30) dni. Naročnik bo finančno zavarovanje lahko vnovčil v primerih, določenih v pogodbi.

# POGOJI ZA SODELOVANJE

Ponudniki morajo izpolnjevati vse v nadaljevanju navedene pogoje za sodelovanje:

|  |
| --- |
| 1. **Ponudnik mora biti registriran za opravljanje dejavnosti, ki je predmet naročila in jo prevzema v ponudbi.**

Dokazilo:* izpolnjen, podpisan in žigosan OBRAZEC 1 – PONUDBA.

Naročnik si pridržuje pravico izpolnjevanje pogoja dodatno preverjati in za ta namen od ponudnika zahtevati predložitev dodatnih dokazil.  |
| 1. **Ponudnik mora zagotavljati zadostno število usposobljenega kadra za nemoteno izvajanje predmeta naročila, in sicer najmanj:**
* **prehranskega strokovnjaka za sestavo jedilnikov, z ustrezno izobrazbo (zahtevana najmanj V. stopnja po SOK ustrezne smeri) in najmanj tri letnimi delovnimi izkušnjami s pripravo jedilnikov,**
* **2 kuharja, z ustrezno izobrazbo (zahtevana najmanj V. stopnja po SOK ustrezne smeri npr. diplomirani živilski tehnolog, živilski tehnolog, tehnolog kuharstva, organizator poslovanja v gostinstvu, gostinski tehnik) in najmanj tri letnimi delovnimi izkušnjami z izvajanjem prehranskih storitev.**

Dokazilo:* izpolnjen, podpisan in žigosan OBRAZEC 1 – PONUDBA
* potrdilo o pridobljeni izobrazbi in delovnih izkušnjah.

Naročnik si pridržuje pravico izpolnjevanje pogoja dodatno preverjati in za ta namen od ponudnika zahtevati predložitev dodatnih dokazil.  |
| 1. **Ponudnik mora izkazati, da je v zadnjih treh (3) letih, šteto od objave tega povabila, uspešno (strokovno, kakovostno in pravočasno) izvajal storitve priprave in dostave toplih obrokov (kosilo in večerja). Storitev je moral izvajati neprekinjeno najmanj eno (1) leto, pri čemer je moral dnevno pripraviti in dostaviti najmanj 80 kosil in 80 večerij.**

Dokazilo:* izpolnjen, podpisan in žigosan OBRAZEC 1 – PONUDBA,
* lasten referenčni obrazec, na katerem ponudnik navede podatke o referenčnem naročniku in opisu referenčnega posla, iz katerega mora izhajati izpolnjevanje predmetnega pogoja.

Naročnik si pridržuje pravico izpolnjevanje pogoja dodatno preverjati in za ta namen od ponudnika zahtevati predložitev dodatnih dokazil. |
| 1. **Ponudnik mora imeti zagotovljene ustrezne poslovne prostore (kuhinjo), v skladu z vsemi veljavnimi predpisi, ki veljajo v Republiki Sloveniji ter drugo tehnično opremo, potrebno za nemoteno izvajanje predmeta naročila.**

Dokazilo:* izpolnjen, podpisan in žigosan OBRAZEC 1 – PONUDBA.

Naročnik si pridržuje pravico izpolnjevanje pogoja dodatno preverjati in za ta namen od ponudnika zahtevati predložitev dodatnih dokazil.  |

# TEHNIČNE ZAHTEVE NAROČNIKA

Naročilo obsega pripravo in dostavo običajnih in dietnih obrokov (kosila in večerje).

Pripravljene obroke je potrebno vsakodnevno (tj. tudi ob vikendih in praznikih) dostaviti na naslove naročnika: Liskur 23, Rožna Dolina, 5000 Nova Gorica in Sedejeva ulica 10, 5000 Nova Gorica.

Predvidene ure dostav:

* dostava kosil: do 11.30 ure na naslove naročnika,
* dostava večerij: do 17.30 ure na naslove naročnika.

Ure dostave obrokov določene okvirno, kar pomeni, da se lahko ob morebitnem dogovoru med naročnikom in izbranim ponudnikom urnik dostave obrokov prilagodi oziroma spremeni (bodisi za posamezen dan ali daljše časovno obdobje).

Naročnik ocenjuje, da bo letno potreboval maksimalno 42.340 kosil (od tega cca. 68 % navadnih kosil, ostalo dietna, glede na potrebe uporabnikov) in maksimalno 28.835 večerij (od tega cca. 62 % navadnih večerij ostalo dietna, glede na potrebe uporabnikov) na vseh lokacijah skupaj. Naročnik si pridržuje pravico, da se navedene količine obrokov spremenijo, glede na dejansko število uporabnikov.

Ocenjene količine obrokov in dodatne zahteve naročnika glede različnih diet so razvidne iz točke 3.1 predmetnega povabila.

Izbrani ponudnik bo dolžan storitev, ki je predmet tega naročila, izvajati po načelih zdrave prehrane in obroke prilagoditi glede na zahteve naročnika glede diet uporabnikov in sestave posameznega obroka, in sicer:

* pripravljeni obroki morajo biti sestavljeni iz priporočenih kombinacij različnih vrst živil iz vseh skupin živil, kar bo ob ustreznem energijskem vnosu zagotavlja zadosten vnos vseh hranil, potrebnih za normalno delovanje organizma;
* v vsak obrok mora biti vključeno (sveže) sadje in/ali zelenjava, ki pomembno prispevata k vzdrževanju ustreznega hranilnega in energijskega ravnovesja;
* pri načrtovanju obrokov je treba upoštevati tudi želje uporabnikov in jih uskladiti s priporočili energijsko-hranilne in kakovostne sestave posameznega obroka ter splošne zdravstvene smernice glede ustreznosti ponujenih obrokov;
* obroki morajo biti raznoliki, kar pomeni, da se ne smejo ponavljati prej kot v 14 dnevnem intervalu.

**Ponudnik mora že v ponudbi predložiti primer mesečnega jedilnika, skladnega z zahtevami naročnika iz teh tehničnih specifikacij. Na jedilniku morajo biti označena prisotnost alergenov ter razviden podatek o hranilni vrednosti posameznih obrokov.**

Priprava hrane mora potekati tako, da so izpolnjeni vsi veljavni predpisi s sanitarno-higienskega področja in upoštevana načela sistema HAACP.

Naročena hrana oz. obroki morajo biti dostavljeni na način, da ohranijo hranilno in kulinarično vrednost, okus, strukturo ipd.

Temperatura hrane, ki se servira hladna, ne sme narasti nad +15 stopinj C, temperatura hrane, ki se servira topla, ne sme pasti pod +65 stopinj C.

Vsi obroki morajo biti ustrezne prehranske kakovosti, količinsko in energijsko ter sezonsko prilagojeni, in sicer mora dnevni obrok (kosilo, večerja) vsebovati 20-30% energijskega vnosa. Obrok mora sestavljati najmanj: glavna jed s prilogo, solata, kruh, v kolikor ni z naročnikom dogovorjeno drugače. Če je glavna jed s prilogo enolončnica z mesom, je obvezna sestavina obroka pecivo in sadje. Ponudnik mora vsakodnevno ponujati možnost zamenjave glavne jedi s sestavljeno solato (npr. s piščancem, tuno ali feta sirom). Morebitno zamenjavo glavne jedi za posamezni dan bo naročnik izbranemu izvajalcu pravočasno sporočil (skupaj z naročilom preostalih obrokov).

Čas zaključka priprave hrane do prevoza ne sme biti daljši od 30 min. Čas prevoza hrane od lokacije priprave do lokacije prevzema ne sme biti daljši od 30 min. Hrana mora biti dostavljena ob dogovorjenem času. Odgovornost za čistost posode je na strani izvajalca (pred pripravo obroka mora biti posoda čista).

Izbrani ponudnik bo dolžan storitev, ki je predmet tega naročila, izvajati v skladu z vsakokratnimi Praktičnimi navodili za načrtovanje dnevnih toplih obrokov, ki jih je izdal Inštitut za varovanje zdravja RS in določili Uredbe o zelenem javnem naročanju (Uradni list RS, št. 51/17, 64/19 in 121/21), ki se nanaša na predmet naročila, in sicer:

* delež ekoloških živil znaša glede na celotno predvideno količino živil, izraženo v kilogramih, najmanj 15 %;
* delež živil iz shem kakovosti znaša glede na celotno predvideno količino živil, izraženo v kilogramih, najmanj 20 %.

**3.1 Ocenjene količine obrokov in dodatne zahteve naročnika glede različnih diet**

Od **ponedeljka do petka** trenutno znaša maksimalno število **kosil 131** ter **večerij 79** (glej tabelo spodaj). To je v primeru, da so vsi uporabniki prisotni. Kosila in večerje se razvažajo na dve lokaciji, in sicer Stara Gora in Nova Gorica.

Med vikendi je število obrokov manjše. Maksimalno število **kosil** in **večerij** trenutno znaša **79** (glej tabelo spodaj).To je v primeru, da so vsi uporabniki prisotni. Kosila in večerje se razvažajo na dve lokaciji, in sicer Stara Gora in Nova Gorica.

**Priprava in dostava kosil (od ponedeljka do petka):**

|  |  |  |  |  |
| --- | --- | --- | --- | --- |
| **Enota** | Navadni meni | \*Dietni meni | Pasirana hrana/navadna sekljana (navadni meni) | **Dnevno število kosil** |
| Stara Gora | 32 | 11 | 15 | 58 |
| Goriški center VDC in BE | 61 | 12 | 0 | 73 |
| **Skupaj** |  |  |  | **131** |

**\*dietni meni** (trenutno sladkorna dieta in dieta brez laktoze)

**Priprava in dostava večerij (od ponedeljka do petka):**

|  |  |  |  |  |
| --- | --- | --- | --- | --- |
| **Enota** | Navadni meni | \*Dietni meni | Pasirana hrana/navadna sekljana (navadni meni) | **Dnevno število večerij** |
| Stara Gora | 26 | 11 | 15 | 52 |
| Goriški center VDC in BE | 23 | 4 |  | 27 |
| **Skupaj** |  |  |  | **79** |

 **\*dietni meni** (trenutno sladkorna dieta in dieta brez laktoze)

**Priprava in dostava kosil (vikendi in prazniki):**

|  |  |  |  |  |
| --- | --- | --- | --- | --- |
| **Enota** | Navadni meni | \*Dietni meni | Pasirana hrana/navadna sekljana(navadni meni) | **Dnevno število kosil** |
| Stara Gora | 26 | 11 | 15 | 52 |
| Goriški center VDC in BE | 23 | 4 | 0 | 27 |
| **Skupaj** |  |  |  | **79** |

**Priprava in dostava večerij (vikendi in prazniki):**

|  |  |  |  |  |
| --- | --- | --- | --- | --- |
| **Enota** | Navadni meni | \*Dietni meni | Pasirana hrana/navadna sekljana(navadni meni) | **Dnevno število večerij** |
| Stara Gora | 26 | 11 | 15 | 52 |
| Goriški center VDC in BE | 23 | 4 |  | 27 |
| **Skupaj** |  |  |  | **79** |

 **\*dietni meni** (trenutno sladkorna dieta in dieta brez laktoze)

**Seznam diet, ki jih mora zagotavljati ponudnik:\***

|  |  |
| --- | --- |
| **Zap. št.** | **Vrsta diete** |
| 1. | Ledvična | 16. | Brez mleka in mlečnih izdelkov |
| 2. | Ledvična mix | 17. | Brez mleka in mlečnih izdelkov mix |
| 3. | Sadna kaša |  |  |
| 4. | Kompot |  |  |
| 5. | Črevesna postna dieta +mix |  |  |
| 6. | Hipolipidna |  |  |
| 7. | Hipolipidna mix |  |  |
| 8. | Vege |  |  |
| 9. | Želodčna |  |  |
| 10. | Želodčna mix |  |  |
| 11. | Žolčna |  |  |
| 12. | Žolčna mix |  |  |
| 13. | Celiakija |  |  |
| 14. | Celiakija mix |  |  |
| 15. | Celiakija +brez laktoze |  |  |

\*Dietne obroke bo naročnik naročal glede na svoje dejanske potrebe (glede na vrsto in število diet uporabnikov).

**Predstojnik naročnika:**

**Černe Maša, direktorica**

OBRAZEC 1 - PONUDBA

Datum:

Številka ponudbe:

**PONUDBA**

1. **Podatki o ponudniku**

|  |  |
| --- | --- |
| NAZIV PONUDNIKA: |  |
| NASLOV PONUDNIKA: |  |
| KONTAKTNA OSEBA: |  |
| ELEKTRONSKI NASLOV: |  |
| TELEFON: |  |
| DAVČNA ŠTEVILKA PONUDNIKA: |  |
| MATIČNA ŠTEVILKA PONUDNIKA: |  |
| ŠT. TRANSAKCIJSKEGA RAČUNA: |  |

1. **Vrednost ponudbe**

V skladu s povabilom k oddaji ponudbe za pripravo in dostavo obrokov za potrebe VDC Nova Gorica, september 2024, ponujamo izvedbo storitev po naslednji ceni:

|  |  |  |  |
| --- | --- | --- | --- |
| **Vrsta obroka** | **Cena v EUR brez DDV****(1 kos)** | **Stopnja DDV (%)** | **Cena v EUR z DDV****(1 kos)** |
| KOSILO |  |  |  |
| VEČERJA |  |  |  |
| **SKUPAJ** |  |  |  |

1. **Pogoji ponudbe**

Z oddajo ponudbe izrecno izjavljamo naslednje:

1. Veljavnost ponudbe je 60 dni od roka za oddajo ponudb.
2. Strinjamo se, da naročnik ni zavezan sprejeti nobene od ponudb, ki jih je prejel, ter da nam v primeru odstopa naročnika od izvedbe naročila ne bodo povrnjeni nobeni stroški v zvezi z izdelavo ponudb.
3. V celoti sprejemamo pogoje in tehnične zahteve naročnika, navedene v povabilu k oddaji ponudb, pod katerimi dajemo svojo ponudbo.
4. Pod kazensko in materialno odgovornostjo izjavljamo, da izpolnjujemo vse pogoje za sodelovanje, določene v točki 2 Povabila k oddaji ponudbe za pripravo in dostavo obrokov za potrebe VDC Nova Gorica.
5. Potrjujemo, da ponujene cene vključujejo vse davke, prispevke in druge dajatve ter vse stroške, povezane z izvedbo naročila. V ponudbeno ceno smo vključili tudi stroške prevoza hrane, stroške priprave hrane, skladno z načeli sistema HACCP, stroške priprave različnih diet in vse ostale stroške, ki so potrebni za uspešno izvajanje naročila. Ponujene cene so fiksne.
6. Zagotavljamo, da imamo na voljo vsa ustrezna tehnična sredstva in dovoljenja za izvedbo predmeta naročila ter da imamo na voljo zadostno število strokovno usposobljenega in kvalificiranega kadra, s katerim bomo zagotovili pravočasno izvedbo predmeta naročila.
7. Izjavljamo, da smo seznanjeni s Praktičnimi navodili za načrtovanje dnevnih toplih obrokov, ki jih je izdal Inštitut za varovanje zdravja RS in določili Uredbe o zelenem javnem naročanju (Uradni list RS, št. [51/17](http://www.uradni-list.si/1/objava.jsp?sop=2017-01-2381), [64/19](http://www.uradni-list.si/1/objava.jsp?sop=2019-01-2877) in [121/21](http://www.uradni-list.si/1/objava.jsp?sop=2021-01-2581)), ki se nanaša na predmet naročila, in sicer:
	* delež ekoloških živil znaša glede na celotno predvideno količino živil, izraženo v kilogramih, najmanj 15 %;
	* delež živil iz shem kakovosti znaša glede na celotno predvideno količino živil, izraženo v kilogramih, najmanj 20 %.
8. Pod kazensko in materialno odgovornostjo izjavljamo, da bomo, v primeru, da bomo izbrani za izvedbo predmetnega naročila, naročilo izvajali v skladu z vsemi tehničnimi zahtevami naročnika, ki izhajajo iz Povabila k oddaji ponudbe za pripravo in dostavo obrokov za potrebe VDC Nova Gorica, vsakokratnimi Praktičnimi navodili za načrtovanje dnevnih toplih obrokov, ki jih je izdal Inštitut za varovanje zdravja RS, določili Uredbe o zelenem javnem naročanju (Uradni list RS, št. 51/17, 64/19 in 121/21), ki se nanaša na predmet naročila ter v skladu s predpisi o varstvu pri delu, zaposlovanju in delovnih pogojih, ki veljajo v Republiki Sloveniji.

Kraj in datum: Žig: Ponudnik:

|  |  |  |
| --- | --- | --- |
|  |  |  |
|  |  | \* (naziv ponudnika; ime, priimek in podpis odgovorne osebe ponudnika) |

**VARSTVENO DELOVNI CENTER NOVA GORICA**, Sedejeva ulica 10, 5000 Nova Gorica, ID številka za DDV: SI59761750, matična številka: 2129993000, ki ga zastopa direktorica Maše Černe

(v nadaljevanju: **naročnik**)

in

**[naziv in naslov izvajalca]**, ID številka za DDV: …, matična številka: …, ki ga zastopa …

(v nadaljevanju: **izvajalec**)

sklepata naslednjo

**POGODBO ŠT. …**

**ZA PRIPRAVO IN DOSTAVO OBROKOV**

**Uvodno**

1. **člen**

Pogodbeni stranki uvodoma ugotavljata, da:

* se ta pogodba sklepa na podlagi drugega odstavka 21. člena ZJN-3 (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F) v povezavi z 97. členom ZJN-3;
* je izvajalec naročniku pred sklenitvijo te pogodbe skladno z Zakonom o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) predložil izjavo o udeležbi fizičnih in pravnih oseb v lastništvu izvajalca, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z izvajalcem.

**Predmet pogodbe**

1. **člen**

S to pogodbo se stranki dogovorita, da bo izvajalec za naročnika pripravljal obroke (kosila in večerje) ter jih dostavljal na lokacije naročnika: **Liskur 23, Rožna Dolina, 5000 Nova Gorica in Sedejeva ulica 10, 5000 Nova Gorica.**

Izvajalec se zavezuje storitev po tej pogodbi zagotavljati dnevno, vsak dan v letu. Število obrokov naročnik opredeli v dnevnem naročilu, glede na število tisti dan prisotnih uporabnikov.

Okvirno predvideno letno naročilo obrokov:

* 42.340 kosil (od tega cca. 68 % navadnih kosil, ostalo dietna, glede na potrebe uporabnikov);
* in 28.835 večerij (od tega cca. 62 % navadnih večerij ostalo dietna, glede na potrebe uporabnikov).

Pogodbeni stranki soglašata, da je zgoraj opredeljena količina, vključno z % navadnih oz. dietnih obrokov, okvirna ter da druga do druge iz naslova nedoseganja ali preseganja zgornjih količin oz. % nimata nikakršnih zahtevkov (npr. za povečanje pogodbene cene, odškodnine, ipd.).

Izvajalec bo pripravo in dostavo obrokov za naročnika izvajal na način, da bodo obroki prilagojeni zdravstvenim potrebam uporabnikov ter skladni s *Tehničnimi zahtevami naročnika*, ki so kot priloga sestavni del te pogodbe.

Izvajalec se pri izvajanju storitev zavezuje upoštevati tudi vsakokratna Praktična navodila za načrtovanje dnevnih toplih obrokov, ki jih je izdal Inštitut za varovanje zdravja RS in Uredbo o zelenem javnem naročanju (Uradni list RS, št. [51/17](http://www.uradni-list.si/1/objava.jsp?sop=2017-01-2381), [64/19](http://www.uradni-list.si/1/objava.jsp?sop=2019-01-2877) in [121/21](http://www.uradni-list.si/1/objava.jsp?sop=2021-01-2581)), v delu, ki se nanaša na predmet pogodbe, in sicer:

* delež ekoloških živil znaša glede na celotno predvideno količino živil, izraženo v kilogramih, najmanj 15 %;
* delež živil iz shem kakovosti znaša glede na celotno predvideno količino živil, izraženo v kilogramih, najmanj 20 %.

**Pogodbena vrednost in pogodbene cene**

1. **člen**

Pogodbeni stranki dogovorita naslednje cene:

|  |  |  |  |  |  |
| --- | --- | --- | --- | --- | --- |
|  | **Ocenjena letna količina** | **Cena na enoto****(1 kosilo / večerja)** | **Skupaj cena za ocenjeno količino v EUR brez DDV** | **DDV (%)** | **Skupaj cena za ocenjeno količino v EUR z DDV** |
|  | *(1)* | *(2)* | *(3) = (1) x (2)* | *(4)* | *(5) = (3) + (4)* |
| **Kosilo** | … | … | … | … | … |
| **Večerja** | … | .. | … | … | … |
| **SKUPAJ** | … | .. | … |

Okvirna pogodbena vrednost pogodbe znaša … EUR brez DDV oz. … EUR z DDV.

Pogodbene cene so fiksne ves čas trajanja te pogodbe. Pogodbene cene vsebujejo vse elemente iz katerih so sestavljen, tako da naročnika ne bremenijo nobeni dodatni stroški. V pogodbeno ceno na enoto je vključena tudi dostava na lokacije naročnika.

Izvajalec DDV obračuna v skladu z veljavno zakonodajo, zaradi morebitne spremembe stopnje DDV ni potrebno sklepati posebnega pisnega aneksa k tej pogodbi.

**Čas in lokacija dostave ter naročanje obrokov**

1. **člen**

Izvajalec bo pripravljene obroke dostavljal na naslednje lokacije naročnika:

* Liskur 23, Rožna Dolina, 5000 Nova Gorica in
* Sedejeva ulica 10, 5000 Nova Gorica.

Izvajalec mora obroke dostaviti:

* kosilo: do 11.30 ure na naslove naročnika,
* večerjo: do 17.30 ure na naslove naročnika.

Naročnik bo natančno število posameznih obrokov za vsak posamezen dan sporočil izvajalcu z izpolnjeno naročilnico (dnevno naročilo), ki je priloga te pogodbe, in sicer pisno preko elektronske pošte.

Naročnik se zavezuje sporočiti dnevno količino kosil najpozneje do 8:00 ure na dan, ko mora izvajalec te obroke pripraviti in dnevno količino večerij najpozneje do 13:00 ure na dan, ko mora izvajalec te obroke pripraviti. Evidenco o številu naročenih in pripravljenih obrokov bosta ločeno vodili obe pogodbeni stranki. V primeru odstopanja podatkov iz obeh evidenc pogodbeni stranki soglašata, da veljajo podatki, kot izhajajo iz naročnikove evidence.

**Druge obveznosti izvajalca**

1. **člen**

Izvajalec jamči:

* da mu je poznan predmet te pogodbe in vsi riziki, ki bodo spremljali izvedbo,
* da je seznanjen z naročnikovimi zahtevami oz. vso dokumentacijo,
* da so mu razumljivi in jasni pogoji in okoliščine za pravilno izpolnitev pogodbenih obveznosti,
* da bo pogodbene obveznosti izvedel strokovno in v skladu s to pogodbo in njenimi prilogami,
* da bo prevzel odgovornost za škodo, ki jo bo povzročil sam ali katerikoli od njegovih delavcev, pri izvajanju te pogodbe.

Izvajalec se zavezuje, da bo storitve, ki so predmet te pogodbe opravljal strokovno, kvalitetno ter da bo upošteval morebitne pripombe naročnika in pripombe uporabnikov storitev.

Izvajalec se zavezuje, da bo pri izvajanju storitev spoštoval vso v Republiki Sloveniji in EU veljavno zakonodajo s področja predmeta te pogodbe (navedena primeroma, vendar ne izključno: Uredbo Komisije (ES) št. 37/05 o spremljanju temperature v prevoznih sredstvih, skladiščih in pri shranjevanju hitro zamrznjenih živil, namenjenih za prehrano ljudi (UL št. 10/05, st. 18), z vsemi spremembami; Uredbo o izvajanju uredb Sveta in Komisije (ES) o onesnaževalih v živilih (Uradni list RS, št. 27/07, 38/10 in 57/11); Uredbo Sveta (EGS) št. 315/93 o določitvi postopkov Skupnosti za kontaminate v hrani (UL L 037, 13.02.1993, str. 1-3); Uredbo (ES) Komisije št. 1881/06 o določitvi mejnih vrednosti nekaterih onesnaževal v živilih (UL L 364, 20.12.2006, str. 5-24); Uredba o izvajanju uredbe (EU) o zagotavljanju informacij o živilih potrošnikom (Uradni list RS, št. 6/14)).

Izvajalec je dolžan zagotoviti notranji nadzor v skladu z veljavnimi predpisi in na osnovi HACCP programa, ki omogoča prepoznavanje mikrobioloških, kemičnih in fizikalnih agensov, ki lahko predstavljajo tveganje za zdravje. Nadzor je dolžan zagotoviti na način, ki omogoča spremljanje in zagotavljanje zdravstvene ustreznosti v vseh procesnih fazah toplega obroka.

Notranji nadzor iz prejšnjega odstavka je dolžan izvajalec dokumentirati v obsegu in na način, ki ga določajo veljavni predpisi in HACCP program.

Vsako neupoštevanje pogodbenih zahtev naročnika po pisnem obvestilu naročnika skladno s 6. členom te pogodbe, je lahko razlog za odstop od pogodbe ali za unovčitev finančnega zavarovanja za dobro izvedbo pogodbenih obveznosti iz 8. člena te pogodbe.

1. **člen**

Če naročnik ugotovi, da kvaliteta storitev ni v skladu s to pogodbo, o tem pisno s priporočeno pošto obvesti izvajalca in ga opomni, naj v roku najmanj pet (5) delovnih dni odpravi pomanjkljivosti in morebitne posledice. Če izvajalec ne upošteva opozorila naročnika, lahko naročnik odstopi od pogodbe in unovči finančno zavarovanje za dobro izvedbo pogodbenih obveznosti iz 8. člena te pogodbe.

**Zaračunavanje storitev**

1. **člen**

Za opravljene storitve bo izvajalec izstavljal mesečne račune, in sicer do 5. dne v mesecu za pretekli mesec. Račun mora vsebovati z zakonom predvidene podatke.

Naročnik bo opravljene storitve plačal na transakcijski račun izvajalca, naveden na računu, v roku 30 dni od prejema računa. Če je zadnji dan roka sobota, nedelja, praznik ali drug dela prost dan v Republiki Sloveniji, se rok plačila prestavi na prvi naslednji delovni dan.

Vsi računi morajo biti izstavljeni v elektronski obliki (e-račun) skladno s 26. členom Zakona o opravljanju plačilnih storitev za proračunske uporabnike (Uradni list RS, št. [77/16](http://www.uradni-list.si/1/objava.jsp?sop=2016-01-3228) in [47/19](http://www.uradni-list.si/1/objava.jsp?sop=2019-01-2291)).

Če naročnik ugotovi, da mu izvajalec ni obračunal opravljenih storitev po pogodbenih cenah:

* pisno zavrne račun v celoti in zahteva izstavitev pravilnega računa, ali
* plača nesporni del računa, ali
* zahteva dobropis za ugotovljeno razliko.

**Finančno zavarovanje za dobro izvedbo pogodbenih obveznosti**

1. **člen**

Za zavarovanje dobre izvedbe pogodbenih obveznosti izvajalec naročniku izroči finančno zavarovanje v obliki menične izjave in menice v višini 10% (ocenjene) vrednosti pogodbe z DDV, ki mora veljati še najmanj 30 dni od poteka veljavnosti te pogodbe.

Finančno zavarovanje iz prejšnjega odstavka tega člena mora dobavitelj naročniku izročiti v roku 8 dni od podpisa te pogodbe. Predložitev ustreznega finančnega zavarovanja za dobro izvedbo pogodbenih obveznosti je pogoj za veljavnost te pogodbe.

Menico bo naročnik unovčil na polni znesek v primeru:

* če izvajalec neupravičeno predčasno prekine pogodbe,
* v kolikor izvajalec ne opravlja storitev v skladu z določili te pogodbe in njenimi prilogami,
* če izvajalec tudi po obvestilu oz. opominu naročnika (6. člen te pogodbe) ne upošteva reklamacij ali kako drugače krši določila te pogodbe.

**Odstop od pogodbe**

1. **člen**

Naročnik je v razmerju do izvajalca prost zaveze naročanja storitev po tej pogodbi in lahko odstopi od te pogodbe, če:

* je nad izvajalcem začet stečajni postopek, izvajalec preneha poslovati, ne zagotavlja pogojev, ki jih zahteva HACCP sistem,
* izvajalec ne upošteva dogovorjenih cen, rokov in lokacij dobav, te kršitve pa se ponovijo več kot 3-krat,
* izvajalec dobavlja blago, ki ne ustreza veljavnim standardom in dogovorjeni kakovosti, zdravstveni neoporečnosti ali drugim zahtevam naročnika, ki izhajajo iz te pogodbe, te kršitve pa se ponovijo več kot 3-krat,
* izvajalec ne upošteva reklamacij glede kakovosti, vrste, količine dobav in ne rešuje reklamacij, te kršitve pa se ponovijo več kot 3-krat,
* izvajalec ne spoštuje in/ali neustrezno izpolnjuje določila te pogodbe, kljub opozorilu naročnika.

Naročnik lahko od pogodbe odstopi po predhodnem pisnem obvestilu, z odpovednim rokom 30 dni, razen v primeru prve alineje prvega odstavka tega člena, ko ima naročnik pravico od pogodbe odstopiti takoj. V primerih iz prvega odstavka tega člena, razen v primeru iz prve alineje, ima naročnik pravico unovčiti finančno zavarovanje za dobro izvedbo pogodbenih obveznosti iz 8. člena te pogodbe na celoten znesek.

Naročnik si pridržuje pravico, da po predhodnem pisnem obvestilu in z odpovednim rokom 45 dni pogodbo odpove, tudi iz razlogov, ki so nastali na strani naročnika in z ravnanjem izvajalca niso povezani.

**Skrbniki pogodbe**

1. **člen**

Na strani naročnika je skrbnik te pogodbe Uroš Vodopivec (uros.vodopivec@vdcng.si ).

Na strani izvajalca je skrbnik te pogodbe … (… ).

**Protikorupcijska klavzula**

1. **člen**

Pogodba pri kateri kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku je nična.

**Razvezni pogoj**

1. **člen**

Ta pogodba je sklenjena pod razveznim pogojem, ki se uresniči v primeru, če je naročnik seznanjen, da je pristojni državi organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca.

**Veljavnost pogodbe**

1. **člen**

Ta pogodba velja dvanajst (12) mesecev od dneva sklenitve pogodbe.

Pogodba je sklenjena z dnem podpisa zadnje od pogodbenih strank in pod odložnim pogojem predložitve finančnega zavarovanja za dobro izvedbo pogodbenih obveznosti iz 8. člena te pogodbe.

Pogodba lahko predčasno preneha:

* v vseh primerih, določenih z zakonom,
* sporazumno,
* z odpovedjo katere od pogodbenih strank.

**Končne določbe**

1. **člen**

Pogodbeni stranki soglašata, da bosta vse morebitne spore iz te pogodbe reševali sporazumno. V kolikor sporazum med strankama ne bi bil mogoč, bo o sporih iz te pogodbe odločalo krajevno pristojno sodišče po sedežu naročnika po slovenskem pravu.

Za vsa vprašanja, ki s to pogodbo niso posebej opredeljena, se uporabljajo določbe Obligacijskega zakonika.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

|  |  |  |
| --- | --- | --- |
| Številka: |  | Številka: |
| Nova Gorica, dne …… |  | Nova Gorica, dne … |
| **NAROČNIK:** |  | **IZVAJALEC:** |
| **VARSTVENO DELOVNI CENTER NOVA GORICA** |  | **…** |
| Maše Černe, direktorica |  | … |

*Priloge:*

* *tehnične zahteve naročnika,*
* *vzorec naročilnice (dnevnega naročila),*
* *bianco menica s pooblastilom za izpolnitev.*